ভাবনার এই ট্রেন্ড নিয়ে তাই অনেকে সমালোচনা করলেও মনে রাখতে হবে, এই ধরনের যুক্তি পদ্ধতি আমাদের সমাজে প্রচলিত আছে। তাই সমাজের একটা অংশের মতামতের প্রতিফলন হিসেবেই যদি নীড় সন্ধানীর বক্তব্যকে দেখা হয়, এবং সেই ভাবে আলোচনা এগিয়ে নিয়ে যাওয়া যায়, তাহলে ব্যক্তির মত খন্ডনের জন্যই শুধু আলোচনা করা হবে না, বরং সেই সাথে অবিশ্রুত যে লাইন থেকে আলোচনা দাঁড় করাতে চান, সেই লাইনের সাথেও একটা দারুন তর্ক জমে উঠবে। এই তর্কটা দেশের বর্তমান প্রেক্ষাপটে কত জরুরী, তা বলার অপেক্ষা রাখে না।